Document ID: /roh_data/filtered/fineweb-2-filterrobots_roh.jsonl.gz/37258

Cursas internaziunalas da biatlon a Lantsch
- Mesemna, 15.11.2017, 12:36
Dals 8 fin ils 10 da december 2017 han lieu per l'emprima giada cursas internaziunalas da biatlon sin il stgalim d'elita en l'arena da biatlon a Lantsch. Passa 300 biatletas e biatlets ord bun 40 naziuns vegnan a cumbatter per puncts en la cuppa IBU.
La cuppa IBU è suenter la cuppa mundiala la segund'auta seria da biatlon, cumparegliabla cun la cuppa d'Europa en il sport da skis. A Lantsch vegn organisà per l'emprima giada insumma cursas da quella seria en Svizra. Uschia è quai in proxim pass per ina gia astgar organisar cursas da la cuppa mundiala.
Las grondas naziuns èn preschentas
Sco grondas naziuns da biatlon vegnan oravant tut la Germania, la Norvegia e la Russia a trametter in'entira roschada atletas ed atlets a Lantsch. Tgi che parta per la Svizra n’è anc betg cler, Swiss Ski fa la selecziun ils proxims dis.
RR novitads 12:00